……………(sz.) napirend

**E L Ő T E R J E S Z T É S**

1. **a Képviselő-testülete 2022. február 24-ei rendes ülésére**

**Tárgy:** ABudai Polgár Kiadó, Tájékoztató és Kulturális Közhasznú Nonprofit Kft.

2022. évi üzleti tervének elfogadása

**Készítette:** Áncsán Márton

a Budai Polgár Kiadó, Tájékoztató és Kulturális

Nonprofit Kft. Felügyelő Biz. elnöke s.k.

**Látta:** ……………………………….

dr. Szalai Tibor

jegyző

……………………………….

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Budai Polgár Nonprofit Kft. (Társaság) 2022. évi üzleti tervét az elmúlt évekkel azonos célok és általános irányelvek jellemzik.

Ezek a célok:

1. **a költséghatékony működés,** a költségek racionalizálása, a kiadások csökkentése,
2. a koronavírus okozta **gazdasági nehézségek,** valamint **az infláció negatív gazdasági hatásainak kiküszöbölése**.

Mindezzel párhuzamosan prioritást képvisel

1. a magas színvonalon végzett **szakmai munka feltételeinek megteremtése**,
2. a II. kerületiekért végzett **közhasznú tevékenységek folyamatos bővítése**, és
3. a közel **két évtizede a Társaságnál dolgozó kollégák erkölcsi és anyagi megbecsülése** is.

Ezen irányelvek figyelembevételével készült a Társaság 2022. évi üzleti terve.

A társaság elsődleges feladata továbbra is az **50 000 példányban** megjelenő **Budai Polgár újság** **megjelentetése** (párhuzamosan a **Budai Polgáros honlap** és **FB-oldal frissítése**).

A felületeinken kizárólag a II. kerületet érintő **közszolgálati tartalmak** jelennek meg.

Emellett a Társaság az önkormányzattal kötött **külön szerződések keretében** lát el egyéb – javarészt **kommunikációs és szervezési** – feladatokat.

A Társaság alapvetően az **éves önkormányzati támogatásból**, illetve a **keretes** és **apróhirdetési** **bevételekből** gazdálkodik. A hirdetési bevételek **2021-ben ismét növekedni kezdtek.**Ugyanakkor több – a Társaságtól független – gazdasági körülmény nehezíti a gazdálkodást. Ilyen a **5-8% körül várható infláció**, a **papíripari krízis**, illetve **az igénybe vett szolgáltatások díjának** (pl. terjesztés, könyvelési és számviteli szolgálatások) **emelkedése**.

A Társaságunk üzleti terve szerint az alkalmazásában álló közel **két évtizede hűséges kollégák** **fizetését** **10%-kal tervezi emelni**.

Emellett a Budai Polgár Nonprofit Kft. **egy használt elektromos autó vásárlását** tervezi, a tulajdonában álló benzines Skoda Octavia eladásával és a befolyt összeg kiegészítésével. Így a nehéz gazdasági helyzet ellenére a fejlesztésre is jut forrás.

A **felügyelő bizottság** a Társaság 2022. évi üzleti tervét **a 2022. február 21-i ülésén** tárgyalja, mely döntés szóban kerül ismertetésre.

Kérem a tisztelt Képviselő-testületet a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Kft. – jelen határozat mellékletét képező – 2022. évi üzleti tervét elfogadja.

A Képviselő-testület felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** azonnal

*/A határozati javaslat elfogadása egyszerű többségű szavazati arányt igényel./*

Budapest, 2022. február 15.

**dr. Varga Előd Bendegúz**

**alpolgármester**